Rozsudok Okresného súdu Vranov nad Topľou sp. zn. 7P/90/2023 z 8. 9. 2023
Rozsudok Okresného súdu Vranov nad Topľou z 8. septembra 2023, sp. zn. 7P/90/2023, ECLI:SK:OSVT:2023:8823201624.3
Súd: Okresný súd Vranov nad Topľou
Spisová značka: 7P/90/2023
ECLI: ECLI:SK:OSVT:2023:8823201624.3
Dátum vydania: 8. 9. 2023
Forma: Rozsudok
Oblasť práva: Rodinné právo, Rodinné právo
Text rozhodnutia
Súd: Okresný súd Vranov nad Topľou Spisová značka: 7P/90/2023 Identifikačné číslo súdneho spisu: 8823201624 Dátum vydania rozhodnutia: 08. 09. 2023 Meno a priezvisko sudcu, VSÚ: JUDr. Martina Melníková ECLI: ECLI:SK:OSVT:2023:8823201624.3 ROZSUDOK V MENE SLOVENSKEJ REPUBLIKY Okresný súd Vranov nad Topľou sudcom JUDr. Martinou Melníkovou v právnej veci starostlivosti súdu o maloletých, mal. A. B., nar. XX.XX.XXXX, trvale bytom C. XXX, D.. E. F. G., zastúpený kolíznym opatrovníkom Úradom práce, sociálnych vecí a rodiny, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, za účasti matky: A. B., nar. XX.XX.XXXX, trvale bytom C. XXX, D.. E. F. G. a otca: A. B., nar. XX.XX.XXXX, trvale bytom C. XXX, D.. E. F. G. o uloženie výchovného opatrenia, takto r o z h o d o l : I. Súd u maloletého A. B., nar. XX.XX.XXXX n a r i a ď u j e výchovné opatrenie, a to pobyt maloletého v Reedukačnom centre Mlynky - Biele Vody, na dobu najdlhšie 6 mesiacov od právoplatnosti tohto rozhodnutia. II. Matka A. B., nar. XX.XX.XXXX a otec A. B., nar. XX.XX.XXXX sú p o v i n n í platiť na výživu maloletého A. B., nar. XX.XX.XXXX XX % zo sumy životného minima na nezaopatrené neplnoleté dieťa od právoplatnosti tohto rozsudku vždy do 25. dňa toho ktorého mesiaca na účet Reedukačného centra Mlynky - Biele Vody. III. Žiaden z účastníkov n e m á nárok na náhradu trov konania. o d ô v o d n e n i e : 1. Úrad práce, sociálnych vecí a rodiny Vranov nad Topľou podal na tunajší súd podnet na uloženie výchovného opatrenia podľa § 37 ods. 3 písm. b) zákona č. 36/2005 Z.z. o rodine a o zmene a doplnení niektorých zákonov. 2. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Ak povinný dobrovoľne nesplní peňažnú povinnosť, ktorú mu ukladá vykonateľné rozhodnutie, oprávnený môže podať návrh na vykonanie exekúcie podľa ustanovení § 38 a nasl. zákona č.233/1995 Z.z. Exekučného poriadku. Ak povinný dobrovoľne nesplní povinnosť, ktorú mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. CMP.

